section_heading: Obiteljska povijest
paragraph_text: Nakon njegove smrti 1812. godine naslijedio ga je sin Murat-beg, jer je najstariji sin Hamza-beg umro 1797/98. godine i ukopan je na Pašinom mezarju, na putu za naselje Šehitluci u Gradačcu. Osim Hamza-bega i Murat-bega, Osman-kapetan je imao još sina Osman-bega (1813. je zbog zasluga u ratu protiv Srbije dobio naslov paše), Muharem-bega (umro prije 1821.), Ibrahim-bega (umro 1813, ukopan u haremu Sviračke džamije), Husein-bega (1802. – 1834.) i Bećir-bega (umro 1846/1847. ukopan u haremu Sviračke džamije). Za vrijeme Murat-kapetana završena je izgradnja gradačačke utvrde. Otvrovao ga je Dželaludin-paša 1820. godine. Naslijedio ga je Husein-kapetan koji je bio posljednji gradačački kapetan do 1832. godine.<ref> Nakon Velikog bosanskog ustanka, obitelj gubi imovinu i sve povlastice, ali potomstvo Gradaščevića opstaje sve do današnjih dana. Nekoliko građevina u svezi s Gradaščevićima su nacionalni spomenik Bosne i Hercegovine. To su Bijela kula, sahat-kula, Husejnija džamija, kuća obitelj Gradaščević, harem džamije Reuf-bega Gradaščevića u Gradačcu, Gradaščevića kula u Bijeloj.<ref>Reuf-begova džamija<ref>Kamberović, Husnija. Begovski zemljišni posjedi u Bosni i Hercegovini, 1878.-1918. Zagreb: 2003.